
Prome Minister Evelyn Wever-Croes tawata presente na e 
ceremonia di Condecoracion Real 2020 cuatuma luga diabierna 
3 di juli na Hilton Balloroom. Na April ultimo, Gobernador di 
Aruba, Sr.Alfonso Boekhoudt a yama e condecoradonan pa 
informa nan di e bunita noticia aki. 

Den presencia di Prome Minister, Comision Condecoración 
Real y famianan di condecoradonan, 17 ciudadano di nos pais 
a ricibi un Condecoracion Real for di Gobernador di Aruba. 


Esakinan ta personanan cu a eherce diferente actividad 
boluntario y excepcional pa yuda otronan, banda di nan 
trabou. Riba e area di deporte, scout, religioso, lesamento, 
enseñansa, entrega pakete di cuminda ente otro. E personanan 
aki a descubri e interes y pasion den nan pa eherce trabounan 
boluntario sin a spera algo personal a cambio, pero lagando 
un impacto grandi den nos comunidad. Pa esaki nos mester ta 
semper agradici. 





'ondecoracion F 
Olga J. Buckley 
Jacob Bult 
Peter P.M.T. Hermans 
Imy J.C. Lasten 
Alexander M. Nieuwmeyer 

da Jose B. Andrade do Salaó 

3. Reuben L. Craigg 

4. Maria L. Croes 

5. Rolando J. Croes 

6. Sebastian |. Falcon 

Eduardo F. de Graf 
George J. Geerman 
Jacobo D. Henriquez 
Elba L. Hirshfeld-Smith 
Swinda A. Thiel 


R TA FELICITA 1 








Prome Minister Evelyn Wever-Croes: “Ta un honor di por 


tabata presente na e ocasion aki. E personanan aki, cada un 
a haci un bon trabou pa 'no laga e man drechi sa kico e man 
robes ta haci', pero danki na otronan cu a haci e proposicion 
na Comision Condecoracion Real, awe nan y nan organisacion 
a haya reconocimento di Rey Willem Alexander. Mi ta felicita 
boso pa e Condecoracion Real aki y ta yama cada un di boso 
danki pa e trabounan boluntario y excepcional cu boso ta haci 
den nos comunicad”. 





INLINE Y 

Prome Minister Evelyn Wever-Croes: 
Gobierno a ricibi e document di 218 pagina di Hulanda 


18 CONDICION A BIN ACERCA 











Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a anuncia cu el a 
caba di ricibi e mainta aki e documento di 218 pagina cu desde 
siman pasa Hulanda a priminti. 


PromeMinisteradunadiconoce cu Departamento diLegislacion 
y Asunto Huridico y Departamento di Finansas ta studiando e 
documento p'asina por duna Prome Minister un miho bista di 
tur loke ta wordo exigi e biaha aki di Hulanda. Prome Minister a 
duna di conoce cu e no por duna mucho detaye ya cu el a caba 
di ricibi e documento y ta studiando esaki. Pero Prome Minister 
a duna di conoce si cu no ta un condicion a bin acerca pero 18 
condicion. Ta condicionnan no solamente riba e parti finaciero 
y supervision pero tambe condicionnan pa cu enseñansa, den 
nos sector finaciero y den husticia. 


Prome Minister a enfatisa cu e documento ta bisa cu Aruba 
ta cumpli cu e condicionnan cu ta wordo pidi te aworaki cu 
excepcion di un punto cu ta e Wever-Croes Norm. CFT y 
Rijksministerraad kier mira un ley pasa den Parlamento pa 
cual directornan di companianan ta wordo poni bou presion 
pa asina baha nan salario na 130%. Gobierno di Aruba ya a 
cuminsa di otro forma pa atende cu esaki. A cuminsa na traha 
un ley y aplic'e riba tur vacatura y posicion nobo di directeur cu 
ta wordo nombra. Despues cu e ley pasa nos sinta y negocia 
cu e directornan cu tey caba pa nan duna di nan parti tambe 
den reduci e 130% na salaris di un Minister. No ta tur ta gana 
asina hopi pero si tin varios cu lo mester sinta cu nan y negocia 








cu nan pa un cambio cu nan contrato laboral. 


Pa cu esaki Hulanda ta duna Gobierno di Aruba te 1 di 
september pa tin un plan mas elabora riba esey. No ta conoci 
si e exigencia ta pa e ley mester wordo aproba pa Parlamento 
pero esey ta tambe un di e preguntanan cu Gobierno lo haci 
na Hulanda. 


“Ta importante pa Aruba sa cu nos ta trahando riba e tema aki 
y cu nos a haña un poco mas tempo pa cumpli cu n'e. Pues 
Aruba ta cumpli cu tur condicion te cu di dos tranche y p'esey 
por bin na remarca pa e fiansa di 204 miyon florin pa juli, 
augustus y september contal nos cumpli cu e exigencianan di 
e derde tranche”, Prome Minister a duna di conoce. 


E 204 miyon aki ta yuda cubri e gastonan finaciero cu Gobierno 
tin pa e lunanan di juli, augustus y september. Mester cubri 
gasto di Gobierno, paga salario, paga AOV, AWW, APFA y 
AZV. Tambe pa cumpli cu FASE y subsidio di salario. CFT a 
bisa si cu mester bay considera si subsidio di salario ta bay 
keda mescos despues di september pasobra a bira tempo pa 
nos cuminsa desaroya nos economia y nos no por concuri mas 
y Gobierno di Auba ta di acuerdo cu esey. 


Pa loke ta trata e suma cu CFT y Rijksministerraad ta aproba 
p'e y cu no tin aden ta e 5 miyon florin di AZV cu Gobierno 
mester corta tur luna y tampoco e 40 miyon florin di inversion 
pasobra nan kier mira esaki un poco mas elabora. 


AINLINE Y 


Prome Minister Evelyn Wever-Croes: 


ABUSO DI MUCHA TA CONDENABLE Y 
MESTER STOP 


Danki na tur esnan cu a subi caya pa protesta contra e 
abuso aki 


Diabierna 3 di juli ta un dia cu Aruba por considera historico 
na unda pa prome biaha un grupo asina grandi a lanta pa 
manifesta contra abuso di menor. Aruba henter tawata uni den 
e causa aki pa nos muchanan. Prome Minister Evelyn Wever- 
Croes tambe ta uni su mes na e precupacion aki cu ta biba den 
nos pueblo y a warda e grupo yega dilanti di Bestuurskantoor 
pa asina hunto cu coleganan Minister Glenbert F. Croes y 
Minister Andin Bikker ricibi e manifesto contra abuso di mucha. 

Prome Minister a gradici tur cu a participa na e manifestacion 
aki y vocifera asina precupacion y indignacion pa e fenomeno 
alarmante y cruel aki cu tin den nos pais. Prome Minister a 
pidi e lidernan di e gruponan pa forma un delegacion y nan lo 
wordo invita e siman aki pa delibera riba nan preocupacionnan. 





Ta bon pa nos para keto na e realidad di e percentahe di 
abuso di menor. 99% di abuso sexual di mucha, e abusado ta 
famia of conoci! Kiermeen e mucha no solamente conoce su 
abusado pero e ta confia e abusado. Gabinete Wever-Croes 
ta haciendo tur posibel pa atende cu e problema delicado aki. 
Sinembargo, ta alarmante e cifra y informacionnan obteni di 
casonan di abuso di mucha. E abusado hopi biaha ta hende 
di confiansa di cas. E por ta un amigo di cas, of amiga of 
amigo di mama y tata, pareha nobo, door di omo, primo, door 
di welo of padrastro. Esakinan ta personanan cu ta cerca di 
e muchanan y kendenan e muchanan ta confia. Personanan 
kendenan a mayornan a confia pa laga nan yiunan den nan 
cuido. Esaki ta un indicacion fuerte cu banda di leynan aproba 
recientemente, nos mester cuminsa enfoca mas den e famia. 
Cue manifestacion di diabierna, pueblo ta manda un mensahe 
cla na e abusadonan aki, muchanan no ta nan so mas. 


“Mi a gradici tur esnan cu a subi caya pa protesta contra e 
abuso aki. Nunca antes mi a mira tanto hende exigi atencion 
riba e tema aki. Pabien y danki pasobra mi ta sinti awor mas cu 
nunca un sosten grandi pa bringa contra abuso di mucha. 99% 
di e abusadonan di mucha ta famia of conoci. Ban cuida nos 
muchanan contra e abusadonan aki”, Prome Minister Evelyn 
Wever-Croes a enfatisa. 





#StopAbusoDiMucha 

ARUBA TA HABRI FRONTERA CU MERCA CU 
MAS EXIGENCIA PA ESTADONAN DI 
HALTO RIESGO 








Gobierno conhuntamente cu Crisis Team y otro instancianan 
concerni ta monitorea e situacion di Merca di cerca 
especialmente debi na e hecho cu fronteranan ta planea pa 
habri dia 10 di juli proximo. 


Manera ta conoci e pais di Merca ta mirando un crecemento 
significativo di casonan di infeccion pa cu Covid-19 den cierto 
estadonan. Den otro estadonan e casonan di infeccion ta 
bahando, y mester remarca cu mayoria di e turistanna ta bin di 
e estadonan aki, pues cu e casonan di infeccion ta bahando. 


Sinembargo, Gobierno no kier core riesgo adicional. Pa e 
motibo aki despues di a evalua e situacion di cerca y siguiendo 
consehonan di expertonan den e area medico y epidemologico 
a dicidi di tuma pasonan necesario pa desminui e riesgo pa cu 
entrada di bishitantenan pa Aruba, y pa tuma pasonan adicional 
pa loke ta estadonan di halto riesgo. Segun expertonan esaki 
ta un strategia cu ta “safe” pa Aruba. 


Residentenan di Merca di estadonan cu No ta di halto riesgo, 
lo wordo permiti pa drenta Aruba, cu e condicion cu ta presenta 
un test di Covid negativo prome cu vuelo of na entrada na 
Aruba. 


Sinembargo residente di estadonan di halto riesgo lo wordo 








exigi pa hasi e test ayanan prome y solamente si e ta negativo 
y completa e proceso di ED card, por wordo permiti di drenta 
Aruba. 


Esaki ta significa cu e opcion di haci un test na Aruba na yegada 
NO lo ta aplicabel pa e bishitantenan aki. 


E rekisito aki lo ta aplicabel pa residentenan di e siguiente 
estadonan: Alabama, Arizona, Arkansas, California, Colorado, 
Florida, Georgia, Idaho, lowa, Kansas, Louisiana, Mississippi, 
Nevada, North Carolina, Ohio, Oklahoma, Oregon, South 
Carolina, South Dakota, Tennessee, Texas, Utah, Wisconsin, 


Wyoming. 


Nos lo sigi monitorea e situacion na Merca tur dia y lo evalua 
cada dia kico lo ta e pasonan cu mester wordo tuma pa asina 
salvaguardia e siguridad di nos comunidad y nos bishitantenan. 
Ta di remarca cu Aruba su mercadonan principal ta riba bon 
caminda y ta manehando e virus aki den un manera positivo. 


Aruba ta sigui ta un destinacion hopi popular pa e mercado 
di Merca pero manera ya menciona tur medidanan mester 
wordo tuma na cuenta pa asina sigura cu nos isla por maneha 
e situacion di salud na un manera responsabel. 

Pa mas cu 3 luna largo Gobierno di Aruba y DVG a informa 
y educa comunidad henter encuanto e medida di proteccion 
pa preveni contra e virus di Covid-19. E medidanan ta ensera 
entro otro; mantencion di distancia di 1.5 meter for di otro 
persona, labamento di man frecuentemente cu awa y habon, 
evita aglomeracion di hende y si bo ta malo cu sintoma keda 
cas y tuma contacto cu bo dr di cas. 


Pa cumpli cu e medidanan aki DVG a traha diferente protocol pa 
diferente sector, pa asina yuda haci e medidanan di prevencion 
mas comprendibel, practico y visibel. E protocolnan ta regla 
cu na entrada di cada localidad of establecimento mester tin 
handsanitizer accesibel pa e cliente, e establecimento mester 
tin señalnan di indicacion den forma di linea/ flecha riba vloer 
of borchinan pa regula e distanciamento entre clientenan. DVG 
ta urgi tur establecimento, localidad, organisacion y sector pa 
repasa un biaha mas e protocol cu ta conta pa nan y controla 
boso espacio si boso ta cumpliendo cu e medidanan y si tur 
material di indicacion tey y ta visibel ainda. Si esaki no ta e 
caso, mester renoba esakinan y percura pa cumpli cu reglanan 
di e protocol. 


Awor cu Aruba ta habriendo su frontera gradualmente pa 
turista, ta hopi importante pa nos como comunidad cuminsa 
aplica loke nos a siña. E periodo di test a pasa y awor a yega 
e Realidad Nobo pa aplica e Normal Nobo. E normal unda 
cada uno di nos como individuo ta responsabel pa aplica e 
medidanan di proteccion si nos kier proteha nos mes y nos 
famia di Covid-19. Cu habrimento di nos frontera, gobierno 
a percura pa un bon screening y conrtrol na nos Aeropuerto, 
sinembargo apesar di e control aki nos mester ta conciente cu 
un mimimo di casonan por logra pasa toch. Esaki pa motibo 
cu tin un periodo di incubacion di 2 siman cual ta haci cu un 
persona no tin suficiente virus ainda ta dificil pa e wordo detecta 
y test positivo. Pesey e reglanan di comportacion y medidanan 
di proteccion tey. 


Nos suplica ta na comunidad completo, si bo ta aplicando e 
medidanan di proteccion, SIGUI haci esaki cu discplina. Na 
esnan cu e ultimo tempo a descuida y no ta aplicando esakinan 
mas, e momento a yega pa cuminsa aplica esakinan atrobe. 








Aruba 
SU RECUPERACION 
Y FUTURO 

VERNO DI ARUBA 


MINISTER XIOMARA MADURO 


MINISTER di Finansa, Asuntonan Economico y Cultura 

Minister Xiomara Maduro ta invita e comunidad pa bishita: 


EXPOSICION HISTORIA DI CENSO 1960-2010 
NA ARCHIVO NACIONAL ARUBA 


Diaranzon atardi Minister Xiomara Maduro a haci apertura di e 
exposicion di Censo 1960 - 2010 na Archivo Nacional Aruba. 
Departamento Central di Estadistica CBS a expone informacion 
compila di e censonan cu a keda efectua desde e promer censo 
oficial na 1960 cu ta mustra ken nos ta, cuanto nos ta y con 
nos ta biba na Aruba. Den e exposicion por haya informacion 
riba e desaroyo di nos Pais y tambe por sera conoci cu e 17 
metanan di Nacionnan Uni pa desaroyo sostenibel y con esaki 
ta wordo observa na Aruba. 


E Exposicion ta conta e Historia di e Censo di Poblacion y 
Vivienda na Aruba desde aña 1960 te cu aña 2010. Un Censo 
di Poblacion y Vivienda ta wordo ehecuta cada 10 aña segun 
recomendacion di Nacionnan Uni. E prome Censo cu a wordo 
teni na Aruba a wordo ehecuta bou di auspicio di Lago Oil 
Company. E tempo ey Aruba tabata conta cu un poblacion di 
53.199 persona, menos di mitar di locual e poblacion actual 
ta. Na e prome kwartaal di 2020, e poblacion di Aruba ya 
tabata conta cu un total di 112.321 persona. Mester enfatisa 
cu durante di un Censo no ta conta solamente persona, pero 
tambe tur vivienda na Aruba. Pa por haci esaki posibel, un 
grupo grandi di personal di conteo ta bishita tur vivienda na 
Aruba den e periodo di conteo. Censo 2010 tabata conta por 
ehempel cu un team di 1.068 personal di conteo. 


E exposicion aki ta conta e historia di e Censo pa medio di 
4 tema principal cu ta relata na e preguntanan cardinal cu 
mester wordo contesta pa medio di un Censo, esta: 1). Ken 
nos ta. 2). Cuanto nos ta. 3). Con nos ta biba. 4). Na unda nos 
ta biba 2. Bou di e 4 temanan aki, e Exposicion ta presenta 
datonan colecta riba diferente subtema manera entre otro: pais 
di nacemento, nacionalidad, educacion, labor y composicion di 
hogar. Tambe mester enfatisa cu e Exposion no solamente ta 
presenta datonan di pasado, pero tambe ta presenta datonan 
di proyeccionnan di nos poblacion te cu aña 2030. Ademas 
e exposicion ta presenta e Metanan di Desaroyo Sostenibel 
di Nacionnan Uni. E asina jama SDG's ta forma e modelo pa 
sigui pa desaroya nos pais na un manera sostenibel, usando 











datonan relevante y confiabel pa sigura cu ningun persona ta 
wordo laga atras y manteniendo e persona central. E aña aki ta 
marca e comienso di e decada di implementacion di e Metanan 
di Desaroyo Sostenibel. Oficina di Estadistica di Aruba (CBS), 
como parti di e comision di Metanan di Desaroyo Sostenibel 
di Aruba ta contribui na colecta datonan pa por monitorea e 
progreso di Aruba pa locual ta trata e implementacion di e 
SDG's. Den e cuadro aki, un Censo ta e instrumento principal 
pa e coleccion di datonan necesario pa e calculacion di e 
indicadornan di SDG's. Den e exposcion por aprecia un muraya 
cu ta representa tur e 17 Metanan di Desaroyo Sostenibel. 


Minister Xiomara Maduro ta invita e pueblo pa bishita e sala 
di exposicion na Archivo Nacional Aruba y wak tur locual un 
Censo por nifica pa pais Aruba y conoce e Historia di Censo y 
tambe e inovacionnan cu Censo a conoce durante e añanan 
1960 pa 2010. Tambe e mandatario ta manda danki na Archivo 
Nacional Aruba pa e uzo di nan edificio pa por expone e historia 
di Censo y tambe pa yuda compila datonan. Un danki ta bay 
tambe na Oficina Central di Estadistica Aruba pa compila e 
datonan y organisa e Exposicion pa asina mantene nos pueblo 
bon informa tocante e historia y desaroyo di Censo na Pais 
Aruba. 

Continuacion Exposicion Historia di Censo 

Minister Xiomara Maduro ta informa: 


E FORNO DI CALKI DEN RANCHO A KEDA 


RESTAURA Y CONSERVA 


E Forno di Calki den Rancho ta un monumento industrial 
construi na 1892 pa señor Santiago Tromp. E ta e unico forno 
di calki cu a resta na Aruba y e ta un monumento unico den su 
forma. E ta un forno cu a uza pa kima piedra di calki pa asina 
produci calki pa uza den construccion di entre otro cas. E 
ultimo biaha cu a restaura e forno tabata den añanan setenta. 


E compania Parvenir Heritage Restoration and Maintenance 
Company Ltd tabata tin e restauracion na su encargo y den 
e proceso a yuda educa nos localnan pa traspasa e technica 
unico di haci construccion cu calki. Awor cu e monumento ta 
restaura, Stichting Rancho ta tuma na su encargo pa cuido di 
e monunento y sigui educa nos Pueblo riba e herencia cultural 
aki den e bario di Rancho. 


Minister Maduro ta gradici Stichting Rancho, Stichting 
Monumenten Fonds Aruba, Parke Nacional Arikok Aruba, 
Enseñansa pa Empleo Aruba, Parvenir Heritage Restoration 
and Maintenance Company Ltd., Unoca, VNO, Prins Bernhard 
Cultuurfonds Caribisch Gebied, National Archaeological 
Museum Aruba, Monumentenbureau, Aruba Bank, Fast 
Delivery Services, U.T.L.T., Van Kessel Havenbouw N.V. y 
Ministerio di Cultura Aruba pa nan aporte. Masha danki pa boso 
balioso cooperacion pa asina awe tanto nos hendenan como 
e turistanan por admira e bunita monumento aki. Un pabien 
na bario di Rancho tambe cu conservacion di un monumento 
unico na Aruba y nos ta conta cu boso cooperacion pa yuda 
nos cuida nos Forno di Calki. 

Continuacion E Forno Di Calki 


























Minister Xiomara Maduro: 


LEY PA REGULA COMPETENCIA HUSTO 
A KEDA APROBA UNANIMAMENTE PA 
PARLAMENTO DI ARUBA 








` 1 ;—— -4 
Diaranzon ultimo Minister di Finansa, Asuntonan Economico 
y Cultura tabata na Parlamento pa atende cu e ley pa regula 
competencia husto na Aruba. Esaki ta un ley cu ta mira lus 





dia dia despues di mas di 12 aña di preparacion. Ya fo'i aña 
2008 a cuminsa haci e preparacionnan necesario pa e ley 
aki cu mester caba cu e competencia inhusto fomenta pa 
formacion di cartel, maluso di posicion di poder y dominancia di 
concentracion grandi di negoshi, na beneficio di e consumidor. 
Na 2012 a sigui cu e trabounan y na 2013 e ley tabata cla pa 
wordo trata den Parlamento, pero no a yega debate publico. 


Na momento cu Gabinete Wever-Croes a drenta gobernacion 
a haci e trabounan necesario pa asina e ley aki por a wordo 
saca fo'i lachi y pa asina e por wordo trata. Diaranzon mainta 
e ley a wordo aproba unanimamente pa Parlamento di Aruba 
y awor e trabounan por inicia pa e organo di control Aruba 
Fair Trade Authority por bira un realidad. Minister Xiomara 
Maduro ta gradici tur hende cu a traha tur e añanan cu a pasa 
riba e proyecto aki y ta gradici specialmente Departamento 
Economico pa nan trabou incansable pa awe e ley aki por a 
keda aproba unanimamente pa Parlamento di Aruba. 


AINLINE 

Segun Minister Xiomara Maduro: 


ARUBA MERECE WORDO TRATA CU RESPET 





j 





GOBIERNO DI ARUBA 





E siman aki nos lo bolbe mira e cara real di Reino Hulandes 
cu Aruba ta forma parti di dje desde cu nos a wordo colonisa. 
Cu tempo pais Aruba a scohe pa un Status Aparte cu a brinda 
nos oportunidad pa desaroya nos mes economicamente den 
Reino. No tabata facil paso nos a cuminsa sin yudansa di 
Reino, pero nos forza a bin fo'i nos hendenan cu a traha pa 
forma nos Pais. Den transcurso di tempo hopi cosnan a pasa, 
bon y menos bon, tabata tin influencia di interesnan cu no a 
wak e bon den formacion di Aruba como Pais, pero mas bien 
a probecha di nos status y nos hendenan nan forza y bondad 
segun Minister di Finansa, Asuntonan Economico y Cultura. 


Awor un crisis a dal humanidad y nos Reino Hulandes tambe 
a keda afecta. Aruba a pidi yudansa basa riba articulo 36 di 
Statuut di Reino Hulandes. Tur hende a spera cu Aruba lo a 
wordo yuda cu un plan ala Marshallplan manera Europa y 
Hulanda a wordo yuda ora Segunda Guerra Mundial a laga 








nan destrosa y sin perspectiva alguno, ma nos tabata robes. E 
yudansa cu Reino Hulandes a scohe pa brinda na e Paisnan 
mas afecta den Reino a bin manera e yudansa cu a keda 
acorda den e tratado di Versailles ora cu a caba cu Primera 
Guera Mundial na unda cu enves di a yuda Paisnan, a scohe 
pa kibra un Pais cu e consecuencia cu a crea un ambiente 
perfecto pa sentimentonan robes cu despues di tempo a hiba 
na horornan di un Segunda Guera Mundial. Reino Hulandes no 
a mustra un cara di empathia cu e Paisnan cu ta pasando den 
un calamidad nunca antes bisto, pero a scohe pa mustra nos 
un cara ambivalente, un cara di dominee pa purba convence 
nos cu nos mes no por goberna nos Pais, cu nos mes no por 
tuma nos propio decicion, cu nos tur ta corupto y di otro banda, 
un cara di “kooplied” pa corda nos cu cada decision cu wordo 
tuma lo mester tin un beneficio pa negoshi pa Reino Hulandes, 
specialmente Hulanda. Cu tempo a crea e scenario perfecto 
den cual a debilita nos Pais poco poco aceptando y apoyando 
practicanan cu ta kibra enves di forma Pais. 


Awor e crisis di COVID19 a trece un oportunidad unico pa 
asina por tuma Aruba bek y hinca nos bek den e constelacion 
di tempo cu nos a wordo colonisa. E tempo eynan tambe e 
bienestar di nos hendenan no tabata importante pa nan, e 
tempo ey tambe nan a hinca den nos cabes cu nos no ta sirbi 
y no tin potencial pa goberna nos mesun isla. E siman aki ta 
importante pa nos reflexiona y hiba un debate sano riba con 
nos ta bay sigui dilanti como Pais formando parti di Reino 
Hulandes. Segun Minister Xiomara Maduro nos como hende y 
como Pais tin balor y nos merece un trato cu respet di tur otro 
hende pa e simpel hecho cu nos ta hende y Pais den Reino 
Hulandes. 








Sintonisa 
GOBIERNO DI ARUBA. 


Tur dialuna y diahuebs | 10:00 am 

ARUBA TIN LEY PA CUIDA SALUD DI 
COMUNIDAD Y DI NOS ANIMALNAN 


Veterinaire Dienst cu ta un servicio di Departamento di Salud 
Publico ta e seccion cu ta supervisa leynan cu ta relata na salud 
di animalnan. Veterinaire dienst ta traha cu diferente ley pa 
proteha nos comunidad di “zoonosis” cu ta malesanan transmiti 
di bestia pa hende manera rabies y covid-19, pa proteha nos 
fauna indemico y nos animalnan di malesanan infeccioso di 
bestia manera parvo y schroefworm. Veterinaire Dienst ta 
traha hunto cu Douane pa supervisa e ley di importacon di 
animal y pa salvaguardia salud di comunidad henter. 


Na momento cu un persona tin pensa di biaha cu su mascota, 
ta deber di e persona pa di antemano revisa e condicionan 
rekeri na e instancia oficial di e pais na unda nan kier bai di 
biahe, pasobra cada pais tin nan leynan y condicionan. 

Na Aruba ley ta stipula pa añas caba cu ta prohibi di bin cu 
cacho for di Sur- y Midden America incluyendo Mexico, St. 
Domingo, Haiti y Cuba. 


Recientemente a sali den publicidad un caso unda un cacho 
illegalmente a wordo importa for di Colombia y atravez di medio 
di comunicacion kier hunga cu sentimento di comunidad pa 
di e manera aki purba obliga Veterinaire Dienst pa kibra ley, 
esaki sigur ta algo di lamenta profundo. E ley ta bisa cu no por 
importa cachonan for di e paisnan menciona. 


Paloke ta e caso particular aki ta asina cu 2 siman pasa a trata 
di drenta Aruba illegalmente cu e cacho. Douane cumpliendo cu 
ley no a permiti e cacho drenta Aruba y a splica corectamente 
na e doño e motibo di esaki. Den casonan asina unda ta purba 
importa animalnan illegal, normalmente ta purba di manda e 
animalnan bek nan pais riba e mesun buelo, pero esaki no a 
logra y douane a tuma contacto cu Veterinaire Dienst pa tuma 
e animal over. Desde e dia aki e cacho ta den quarentena 
manera stipula pa ley pa asina duna e doño chens pa regla pa 
e bestia bai bek. Lamentablemente e donjo no a usa e tempo 
aki pa busca solucion pa manda e cacho bek. 


Den nos leynan e unico excepcion pa cu un famia por bin cu 
su mascota Aruba si e ta encera un verhuizing. Pa cu esaki 
tin condicionan hopi estricto y e cacho mester ta un miembro 
di famia, es decir e mester por a biba cu e famia mas cu 6 
luna. Contrario na declaracion di e doño di e cacho, Douane 
y Veterinaire Dienst a constata cu e doño y e cacho no ta 
cumpli cu e exigencianan pa wordo permiti na Aruba. E cacho 
no tin tur e vacunanan y testnan nesesario, e cacho no por 
wordo considera un inboedel pa motibo cu pa un animal 
wordo considera un inboedel prosedente di Zuid America tin 
un proseso estricto y largo cu e cacho tin pa cumpli cu ne 
pa descarta tur malesa infeccioso y banda di esaki e cacho 
ta prosedente di un pais unda importacion ta estrictamente 
prohibi y esaki e persona tawata na altura di dje manera e mes 
a declara. 


Casonan manera esaki ta sosode cu frecuencia y Veterinaire 
Dienst ta cumpli cu ley manera cu esaki ta indica. Veterinaire 
Dienst ta lamenta un bes mas cu kier trata na trapa riba nos 
leynan door di bay den publicidad. Leynan tey y nos tin pa traha 
y cumpli cu nan y Minister of Gobierno no por kibra esakinan. 


Veterinaire Dienst ta haci su trabou pa vigila cu ningun animal 
ta drenta Aruba illegalmente cu e risico di por causa un brote 
of epidemia di malesanan infeccioso di animal aki na Aruba. 

E cacho encuestion mester wordo manda bek pa Colombia pa 
asina evita cu lo mester pone drumi. E decision a wordo tuma 
cu e cacho lo tin cu bai bek. Ta e deber di e doño pa zorg pa 
esaki y e ta haya e espacio aki tambe. Nos ta lamenta cu e 
persona no a informa su mes promer cu e la importa e cacho 
y despues no kier respeta e reglanan y leynan vigente. Ley ta 
pa tur hende cumpli y e ley aki no ta permiti ningun gobernante 
pa haci excepcion riba dje. 


Nos ta spera cu comunidad henter por compronde esaki. 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACIÓN REAL 2021 


Aruba a conoce e aña aki un grupo grandi di 17 persona cu 
ari un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 





Pa un persona por wordo considera pa haya un condecoración 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1 juli 2020 
E ultimo dia pa entrega 
peticionnan ta dia 
4 september 2020 

Na Mei 15 ultimo RdA a duna un resumen di actividadnan 
despues di a tuma over e facilidad despues di e terminacion 
di e contract cu Citgo. Teniendo cuenta cu e regla nan vigente 
di COVID-19 na e momento ey, y considerando cu tanto 
FMSA y TdEA ta ser considera compania nan esencial, e 
reglanan vigente y protocol nan tawata ser aplica na ambos 
companianan, entre otro opera cu un minimo di personal, y 
asina atende solamente cu trabou nan cu tawata necesario. 


FMSA a sigi cu su operacion pa distrubui fuel pa e mercado 
local, y lo sigi haci e trabou aki como compania bou di RdA. 
TdEA a keda ocupa su mes di ricibi cargamento di fuel via 
barco y traspasa esaki pa FMSA segun e operacion normal. 
TdEA tambe ta keda encarga pa suminstra e fuel pa WEB riba 
un operacion continuo. Ambos compania ta companianan cu 
ta resorta bou di RdA, completamente como companianan di 
Gobierno, y lo no tin cambio den esaki. 


Despues di a ricibi tur e ofertanan di e “fast-track-tender” pa 
lease capacidad di tanki, awor ta bezig ta haci e screening 
necesario di e gruponan identifica como posibel cliente(nan) 
pa e terminal. 


RdAlo ta e compania culo sera e lease contract cue cliente(nan) 
orajega asina leuw. Esaki ta premira pa sosede den e simannan 
nos dilanti. Mientras tanto den corto tempo lo bai cuminsa cu 
e trabou nan di inspecion y preparacion pa trece e terminal 
bek den funcion segun norma nan internacional pa por atende 
e prome barconan cu lo trece producto pa almacena den e 
tankinan parti pabou na Zeewijk. 

Na mes momento ta trahando tambe riba e proceso pa 
atrae partidonan interesa den rehabilitacion di e refineria y/ 
of otro industria cu igualmente lo genera cuponan di trabou 
y cu naturalmente lo tin su debido impacto riba economia di 
Aruba. E proceso ta premira cu lo tuma un tempo mas largo 
pa concretisa. 


Segun cu e proceso ta desaroya RdA lo sigi informa Aruba 
debidamente. 

REQUEST FOR EXPRESSION 









OF INTEREST (REOI) 
with regard to the Aruba Refinery 


Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REO!) process. 


ABOUT ARUBA: 





Interested parties are invited to express 
their interest for the following tracks: 


Resuming oil processing activity 
through lease and operation of 








Track a) existing installations and/or 
modernization thereof. 
Additional industrial developments 
at locations still available within the 
Track b) | refinery area, 


e.g. LNG transshipment, petrochemical 
facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 








Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REO! Document and Appendices. 





Please visit www.government.aw to download 
CONTACT| the official REO! Public Notice with registratio! 


and submission details. 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+ A 235,000 BPD Crude Oil Refinery of Medium Complexity; 


+ ATransshipment Terminal of 10.7 MMB Storage Capacity 
and Two Tugboats; 


+ A total of 13 MMB of storage capacity; 


* Two Reef berths each with the capacity to handle Ultra 
Large Crude Carriers (ULCC); 


* Approximately 3,750,000 square meters of long lease 
land. 
TIMELINE 


n | REO! 1 & 2 Issue Date:|REOI 1 & 2 Closing Date: 
June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

















\ 
N coengo Di ARUBA 


KT. 


MAN Ws 7 


MESTER PASA DEN TRABOU DURO 
CU DEDICACION Y DETERMINACION 
NOS TA LOGRA E EXITO 
CU NOS TA PROPONE 

